CELEX: 62007CA0371
Language: et
Date: 2008-12-11 00:00:00
Title: Kohtuasi C-371/07: Euroopa Kohtu (neljas koda) 11. detsembri 2008 . aasta otsus (Vestre Landsreti (Taani) eelotsusetaotlus) — Danfoss A/S, AstraZeneca A/S versus Skatteministeriet (Kuues käibemaksudirektiiv — Artikli 6 lõige 2 — Maksukohustuslase poolt tasuta teenuste osutamine muul kui majandustegevuse eesmärgil — Käibemaksu mahaarvamisõigus — Artikli 17 lõike 6 teine lõik — Liikmesriikide õigus säilitada erandid, mis sisalduvad kuuenda direktiivi jõustumise ajal nende siseriiklikes õigusaktides)

7.2.2009   
            
            
               ET
            
            
               Euroopa Liidu Teataja
            
            
               C 32/7
            
         Euroopa Kohtu (neljas koda) 11. detsembri 2008. aasta otsus (Vestre Landsreti (Taani) eelotsusetaotlus) — Danfoss A/S, AstraZeneca A/S versus Skatteministeriet
   (Kohtuasi C-371/07) (1)
   
   (Kuues käibemaksudirektiiv - Artikli 6 lõige 2 - Maksukohustuslase poolt tasuta teenuste osutamine muul kui majandustegevuse eesmärgil - Käibemaksu mahaarvamisõigus - Artikli 17 lõike 6 teine lõik - Liikmesriikide õigus säilitada erandid, mis sisalduvad kuuenda direktiivi jõustumise ajal nende siseriiklikes õigusaktides)
   (2009/C 32/11)
   Kohtumenetluse keel: taani
   Eelotsusetaotluse esitanud kohus
   Vestre Landsret
   Põhikohtuasja pooled
   
      Kaebuse esitaja: Danfoss A/S, AstraZeneca A/S
   
      Vastustaja: Skatteministeriet
   Kohtuasja ese
   Eelotsusetaotlus — Vestre Landsret — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 6 lõike 2 ja artikli 17 lõike 6 teise lõigu tõlgendamine — Ettevõtja töötajatele ja klientidele ettevõtja sööklas tasuta pakutud einetega seotud maksu mahaarvamisõigus — Liikmesriikide õigus säilitada õigusnormid, mis nägid direktiivi jõustumise ajal ette erandid mahaarvamisõiguse suhtes
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 17 lõike 6 teist lõiku tuleb tõlgendada nii, et sellega on vastuolus see, kui liikmesriik kohaldab pärast kõnealuse direktiivi jõustumist sisendkäibemaksu mahaarvamise õiguse erandit kuludele, mis on seotud ettevõtete sööklate poolt tasuta pakutavate einetega äripartneritele ja oma töötajatele töökoosolekute korral, samas kui seda erandit nimetatud kuludele tegelikult ei kohaldatud, kuna halduspraktika kohaselt maksustatakse asjaomaste sööklate osutatavad teenused käibemaksuga vastavalt nende omahinnale, millega kaasneb sisendkäibemaksu täieliku mahaarvamise õigus.
            
         
               2.
            
            
               Kuuenda direktiivi 77/388 artikli 6 lõiget 2 tuleb tõlgendada nii, et esiteks see säte ei näe ette ettevõtja sööklas äripartneritele tasuta eine pakkumist koosolekute ajal, mis toimuvad ettevõtja ruumides, kuna nähtuvalt objektiivsetest andmetest — mille väljaselgitamine jääb siseriikliku kohtu ülesandeks — oli einete pakkumine rangelt majandustegevusega seotud. Teiseks, põhimõtteliselt näeb nimetatud säte ette ettevõtja poolt oma ruumides töötajatele tasuta eine pakkumise, kui just ettevõtte nõuded — mis jääb samuti siseriikliku kohtu välja selgitada — nagu töökoosolekute jätkumise ja eduka läbiviimise tagamine, ei eelda, et einete pakkumise peab tagama tööandja.
            
         
      (1)  ELT C 247, 20.10.2007.